JÕULUOOTUS 1. ADVENT
Nii poisid, jõuluaeg on lähenemas. Mida tähendab advendiaeg?
Advent tähendabki ootust. Me ootame Jeesuslapse sündimist.
Ootamist see just tähendabki. Advendiajal põletame ka küünlaid.
Igal advendi pühapäeval süüdatakse üks küünal lisaks.
Joonatan, mine palun ja süüta meie esimene küünal.
Kas Jeesus on päriselt juba sündinud või on Ta sündimine alles ees?
Jah, Ta on juba sündinud.
Milline see ootus siis on?
Igav.
Miks see igav on?
See lihtsalt on igav. Ma ei oskagi seda seletada.
On sul, Joonatan, mingi mõte?
Ehk on see igav sellepärast, et ootame nii väga jõulusid
ja ei kannata enam oodata. Tahame, et see oleks juba käes.
Mis võiks kergendada seda ootusaega?
Ma ei tea kergendamisest, aga tean, kuidas aeg kiiremini läheks.
Räägi meile. - Kui teha midagi muud.
Mida võiks teha enne jõule?
Näiteks piparkooke.
Joonatan, mis sulle meelde tuleb? - Iga päev avada jõulukalendri aken.
Olemegi siin jõuludeks valmistumas, õigemini jõuluootuseks.
Siin laual on jõulusõim, mis on täitsa tühi.
Oliver, pane sina need loomad sõime äärde rahus ootama.
Mis loomad meil siin on? - Lambad. - Jah, lambad on.
Mis loom see on?
See on eesel.
Tead ka selle looma nime? - Kaamel.
Hästi. Üks asi veel, mis kuulub advendiaja juurde, on jõulukaardid.
Mul on siin mõned jõulukaardid. Annan siit Oliverile ja Joonatanile.
Rääkige, mis kaardid need on.
Esimesel on kiri "Rahulikke jõule!"
Siis on küünaldega kaart.
Millised kaardid on Oliveril?
Siin on kaks rebast ja kolm oravat, üks jänes ja üks põder.
Joonatanil on veel kaarte seal.
Näiteks sellel on luuletus.
Loe see luuletus ette.
Jõuluööl on süttind täht taevalaotusse särama.
Sõimes on lebamas laps, kes tõi valguse maailma.
Poisid, kas teadsite,
et esimesed jõulukaardid on valmistatud Inglismaal.
Soomes tulid esimesed jõulukaardid müügile 19. sajandi lõpus.
See on päris vana traditsioon.
Esimesel advendil lauldakse kirikus ühte tuttavat kirikulaulu.
Joonatan, kas mäletad seda laulu?
See on "Hoosanna".
Mida tähendab sõna Hoosanna?
See on heebreakeelne sõna ja tähendab aita või päästa.
Kellele Piiblis hüüti Hoosanna?
Jeesusele, kui ta Lihavõttepühade ajal Jeruusalemma ratsutas.
Sel ajal oodati Messiat.
Kuigi siis veel ei teadnudki kõik et Jeesus oligi oodatud Messias,
ja Talle hüüti "Hoosanna!"
Nii me laulamegi esimesel advendil kirikus seda laulu.
Enne, kui seda lugu Piiblist loeme, tilista Oliver meile triangliga.
See on kui jõulukellade hääl.
Piiblis on Markuse evangeeliumi 11.peatükis 1-10.salmini kirjutatud
ja Joonatan loeb meile sealt.
"Ja kui nad jõudsid Jeruusalemma lähedale Betfagesse ja Betaaniasse
Õlimäe juurde,
läkitas Jeesus kaks oma jüngritest ja ütles neile:
Minge külla, mis on teie ees,
ja kohe, kui jõuate sinna, leiate kinniseotud sälu,
kelle seljas ei ole istunud veel ükski inimene.
Päästke see lahti ja tooge siia! Ja kui keegi teile ütleb:
Miks te seda teete? siis öelge:
Issand vajab teda ja läkitab ta peatselt tagasi!”
Jüngrid läksid ja leidsid sälu seotuna värava juures tänaval
ja päästsid ta valla.
Ja mõned sealseisjaist ütlesid neile: Mis te teete, et päästate sälu lahti?”
Aga nemad ütlesid neile just nõnda, nagu Jeesus oli käskinud,
ja nad jäeti rahule.
Ja nad tõid sälu Jeesuse juurde ja heitsid oma rõivad ta peale
ning Jeesus istus sälu selga.
Ja paljud laotasid tee peale oma rõivad, aga teised väljadelt raiutud oksi.
Need aga, kes käisid Jeesuse eel ja järel, hüüdsid:Hoosanna!
Õnnistatud olgu see, kes tuleb Issanda nimel!
Õnnistatud olgu meie isa Taaveti tulev kuningriik!
Hoosanna kõrgustes!”
Nii siis hüütigi Jeesusele "Hoosanna!", mis tähendab "aita" või "päästa".
See oli Messiale hüütud ülistushüüd.
Kirikus lauldaksegi I advendil laulusalmi:
"Hoosanna Taaveti pojale, Hoosanna kõrgustes!"
Kallis Taevane Isa, täname sind selle eest,
et meil on just selline advendiaeg.
Saame rahus jääda ootama seda hetke, mil võime tähistada Jeesuse sündi.
Täname, et siia maailma on sündinud Vabastaja
ja tänu läheneva jõulusündmuse eest, mil võime taas aja maha võtta
ning meenutada maailma tähtsaimat asja.
Jeesuse nimel, aamen.
Tõlge: Mare Peterson